BROAD RIVER OUTPOST ΜΟΝΟ ΜΕ ΚΡΑΤΗΣΗ
Εντάξει. Θα πάρουμε τα κανό;
Πάμε με τη ροή! Γεια σας.
Γεια σας. Είμαι η Σάνον.
-Πολύ χαίρομαι που σε γνωρίζω, Σάνον. -Παρομοίως.
Είστε εξαιρετικές γι' αυτό που κάνετε.
-Η Σαμ; -Γεια σας, ναι. Χαίρω πολύ.
-Χαίρω πολύ. -Χαίρω πολύ.
Ο ερωδιός.
Ναι, τον βλέπω. Δες πόσο ωραία καμουφλάρεται.
Εδώ είναι απ' τα αγαπημένα σας μέρη;
Όταν τα πάντα στον κόσμο με πελαγώνουν, μου αρέσει να φέρνω κόσμο στο ποτάμι.
Βρίσκουμε την ησυχία μας, είμαστε δίπλα στο νερό, παρατηρούμε τα πουλιά.
Ακόμη κι όταν συμβαίνουν φρικτά πράγματα γύρω σου…
-Εκατό τοις εκατό. -υπάρχει πάντα αυτό.
Μ' αρέσει το ροζ λουλούδι.
Αν φοράς ένα τεράστιο λουλούδι,
-πρέπει να το δικαιώνεις. -Όντως κάνει το χαμόγελό σου…
Προσποιείσαι μέχρι να τα καταφέρεις.
Ακριβώς.
Έχει πολύ ισχυρό ρεύμα, έτσι;
Σάνον, σημαίνει κάτι το τατουάζ σου;
Ναι. Είναι ένα τατουάζ περί λευκής δύναμης που δεν έχω καλύψει ακόμη!
Ένας κέλτικος σταυρός.
Έγινε δημοφιλής στην κοινότητα της λευκής δύναμης
γιατί απαγορεύονταν οι σβάστικες στη Γερμανία.
Για πολύ καιρό δεν ήθελα να το καλύψω, γιατί δεν μπορώ να ξεφύγω απ' το παρελθόν.
Πριν από κάποια χρόνια, όμως, ήμουν στο Unite the Right 2.
Φορούσα ένα μπλουζάκι που έγραφε "Είμαι πρώην νεοναζί, ρώτα με".
Μιλούσα με μαύρους ακτιβιστές και εξηγούσα γιατί δεν το είχα καλύψει.
Και μια γυναίκα μού λέει "Ναι, βασικά, μπορεί ακόμη να κάνει ζημιά".
Τώρα, λοιπόν, θέλω να φτιάξω έναν μεγάλο γαλάζιο ερωδιό για να το καλύψω.
-Απλώς μαζεύω τα λεφτά. -Ναι.
Έχω οκτώ παιδιά. "Φαγητό ή τατουάζ;" Κι επιλέγω το φαγητό!
Έχεις οκτώ παιδιά και κάνεις αυτήν τη δουλειά.
Θεούλη μου, ο ορισμός της θαρραλέας.
Ναι.
Ο ευκολότερος τρόπος να εξηγήσω τι κάνω είναι να πω ότι πολεμώ ναζιστές
και βοηθώ κυριολεκτικούς ναζιστές να μην είναι πια ναζιστές.
Θα πάω σε "μπραντς μίσους", όπου θαρραλέες γυναίκες τρώνε το μίσος για πρωινό.
Θα σε πλησιάσω με την αυτοπεποίθησή μου. Απλώς με τη ζωή μου.
ΕΧΟΥΝ ΚΟΤΣΙΑ: ΓΥΝΑΙΚΕΣ ΠΟΥ ΑΡΝΟΥΝΤΑΙ ΤΟ ΜΙΣΟΣ
Κάποιος έφτιαξε μηχανές καφέ Keurig
στα διαφορετικά χρώματα των ταγέρ μου.
-Μάλιστα. -Έχει μια πολύ όμορφη πορτοκαλί.
Μια κίτρινη.
Μία κάπως μπορντό.
Έχει κι άλλη σειρά. Δες εδώ.
Το κόκκινο, το πράσινο. Το ροζ.
Είναι κι ανοιχτή, επειδή έχεις ανοιχτό στόμα.
-Εκτιμώ την προσοχή στη λεπτομέρεια. -Ναι.
-Πολύ το διασκέδασα. -Μάλιστα.
Ποτέ δεν κατάλαβα την εμμονή με τα δόντια μου.
"Η Τσέλσι έχει το παγκόσμιο ρεκόρ για τα δύο μεγαλύτερα μπροστινά δόντια
και δεν θα καταρριφθεί ποτέ".
"Απαίσια. Άσχημη".
"Μια άσχημη Σκορπίνα";
Ή "Μακάρι να ψόφαγες".
"Αν η μητέρα σου ήταν υπέρ της έκτρωσης, θα σ' έριχνε".
Όταν μιλάμε με ανθρώπους που αρνούνται το μίσος, που εναντιώνονται στο μίσος…
Αναγκαστήκαμε να το κάνουμε κι εμείς
και, δυστυχώς, εσύ το βλέπεις σχεδόν σ' όλη σου τη ζωή
εξαιτίας των δικών σου εμπειριών.
Δεν θυμάμαι κάποιο διάστημα στη ζωή μου που να μην αντιλαμβάνομαι το μίσος,
τον σχεδόν ψίθυρο βίας γύρω από την οικογένειά μας.
Το πραγματικά εντυπωσιακό με τις γυναίκες στο σημερινό επεισόδιο
είναι ότι απαλλάχθηκαν από το δικό τους μίσος ή τις πικρίες
ή τις προκαταλήψεις και λυτρώθηκαν από αυτά.
ΟΥΑΣΙΝΓΚΤΟΝ, Π.Κ.
Πάμε στο αγαπημένο εστιατόριο της μητέρας μου,
το Cactus Cantina, με τρεις πολύ θαρραλέες γυναίκες.
Έχουμε καλέσει την Τζεμέλ Χιλ.
-Χαίρω πολύ. -Κι εγώ χάρηκα πολύ.
-Αγκαλιαζόμαστε ή… -Ναι. Φυσικά αγκαλιαζόμαστε.
-Εντάξει. -Οπωσδήποτε.
Και τη Νεγκίν Φαρσάντ.
Πώς είσαι;
-Και τη Σάνον Ουάτς. -Χάρηκα.
Λοιπόν, θα πάω σε ένα "μπραντς μίσους".
Βασικά, είναι εκεί όπου θαρραλέες γυναίκες τρώνε το μίσος για πρωινό,
μαζί με τσιμιτσάνγκας και μαργαρίτες.
Ερχόμουν πολύ συχνά σ' αυτό το εστιατόριο
με τη γιαγιά μου και το αγόρι μου, νυν σύζυγό μου.
Εγώ οδηγούσα.
Δεν έφτανε μόνο μία κανάτα με μαργαρίτα.
-Το έκαναν σωστά. -Ναι, ακριβώς. Ευχαριστούμε.
Δεν έχω λόγια να σας ευχαριστήσω που είστε εδώ.
Το θέμα μας είναι θαρραλέες γυναίκες που απορρίπτουν το μίσος
και εναντιώνονται στο μίσος.
Και που μπορούν να το αποκηρύξουν, να του αντισταθούν,
αλλά και να το υπερβούν.
Όλες σας έχετε δεχτεί αρκετό αρνητισμό γι' αυτό που κάνετε,
γι' αυτό που είστε, γι' αυτό που εκφράζετε.
Θέλετε να τα διαβάσω; Τα μισά είναι πολύ πρόστυχα.
"Μαμάδες απαιτούν τι; Πούτσο;"
ΣΑΝΟΝ ΟΥΑΤΣ MOMS DEMAND ACTION
"Θεέ μου, τι ενοχλητική φωνή που έχει. Ματώνουν τ' αφτιά μου".
ΝΕΓΚΙΝ ΦΑΡΣΑΝΤ ΚΩΜΙΚΟΣ
ΤΖΕΜΕΛ ΧΙΛ ΔΗΜΟΣΙΟΓΡΑΦΟΣ
"Τρεντάρει η Χιλ. Τι ρατσιστικές μαλακίες είπε πάλι;"
"Εθισμένες στο κρασί, μεσοαστές, που πίνουν μέρα μεσημέρι".
Πλάκα θα 'χει αυτό.
Σάνον, κυριολεκτικά ρίχτηκες
στη μάχη ενάντια στο λόμπι των όπλων και συγκεκριμένα στην Ένωση Όπλων NRA.
Μας δίνεις κάποιες λεπτομέρειες;
Δίπλωνα την μπουγάδα.
Είδα μια έκτακτη είδηση για έναν ενεργό ένοπλο
σε ένα δημοτικό σχολείο στο Νιούταουν του Κονέκτικατ.
Όταν μάθαμε ότι 20 παιδιά και έξι εκπαιδευτικοί είχαν εκτελεστεί,
θύμωσα πάρα πολύ.
Αμέσως, μια ομάδα αγνώστων μεταξύ μας απ' όλη τη χώρα,
που είχαμε γνωριστεί μέσω Facebook,
συνειδητοποιήσαμε ότι έπρεπε να σταθούμε απέναντι στο λόμπι των όπλων.
Να πάμε σε κάθε ακρόαση νομοσχεδίου για όπλα.
Και να 'μαστε σήμερα, σχεδόν εννιά χρόνια μετά, και κερδίζουμε.
Η NRA με κυνήγησε.
Άρχισαν να ποστάρουν εικόνες ότι διέγραφα σχόλια.
Μετά, απενεργοποίησα τα σχόλια
και πόσταραν εικόνες ότι τα απενεργοποίησα.
Αυτή είναι η NRA. Έτσι περνάνε την ώρα τους.
Κατ' εμέ, αυτό δείχνει ότι αυτοί ασχολούνται μαζί μου, όχι εγώ.
Το αγαπημένο μου, που κάνει έξαλλους τους εξτρεμιστές των όπλων,
είναι ότι οι εθελόντριές μας έχουν αρχίσει να πλέκουν στις ακροάσεις νομοσχεδίων.
Αυτές οι ακροάσεις
διαρκούν ενίοτε από τις 08:00 μέχρι τα μεσάνυχτα.
-Σωστά. -Έτσι;
Οπότε, αυτό εξοργίζει αφάνταστα τους εξτρεμιστές των όπλων.
Κάτι tweet που βλέπεις, "Οι σκρόφες πλέκουν".
"Κασκόλ πλέκουμε, κύριε". Του στιλ, τι…
Αυτό θα γινόταν άπαιχτο podcast. Οι Σκρόφες Πλέκουν.
Υπήρχε μια κρυφή πλευρά της Αμερικής που δεν ήξερα ότι υπήρχε.
Άρχισα να λαμβάνω email, τηλεφωνήματα και γράμματα,
περνούσε κόσμος από το σπίτι μου, μου εύχονταν να πεθάνω.
Ή με απειλούσαν με σεξουαλικές επιθέσεις ή με επιθέσεις στα παιδιά μου.
Θυμάμαι μια μέρα στο Μέριλαντ που οι εθελόντριές μας
πήγαν στην τοπική βουλή να υποστηρίξουν νομοσχέδιο περί αφοπλισμού κακοποιητών
και εμφανίστηκε μια ολόκληρη ομάδα εξτρεμιστών.
Περιβαλλόμασταν κυρίως από άντρες που κρατούσαν ανοιχτά ημιαυτόματα τουφέκια.
Θεέ μου.
Κι ανοίξαμε διάλογο.
Ότι θέλουμε να απαγορέψουμε τα όπλα σε ανθρώπους που σκοτώνουν γυναίκες.
Σε άτομα που είναι καταδικασμένοι κακοποιητές.
Δεν μπορούσαν να διαφωνήσουν και τελικά έφυγαν.
Είπαν "Ποιος μπορεί να διαφωνήσει;"
Ήθελαν να μας φοβερίσουν, να μας φιμώσουν.
ΕΛΕΓΧΟΣ ΜΗΤΡΩΟΥ ΤΩΡΑ!
Ή θα κάναμε πίσω ή θα επιμέναμε.
Επιμείναμε, λοιπόν.
MOMS DEMAND ACTION ΓΙΑ ΛΟΓΙΚΗ ΧΡΗΣΗ ΤΩΝ ΟΠΛΩΝ ΣΤΙΣ ΗΠΑ
Η μητέρα μου ήταν πραγματικά το άτομο που θεωρώ
ότι μου έδωσε την ανθεκτικότητα και τη δύναμη να εναντιωθώ στους νταήδες.
Ήμουν η καινούρια, με πείραζαν.
Η μητέρα μου με έστελνε έξω να παίξω κάθε μέρα.
Τα παιδιά της γειτονιάς
με παρενοχλούσαν, με πετούσαν κάτω.
Γυρνούσα στο σπίτι κλαίγοντας και η μητέρα μου στεκόταν στην πόρτα.
Έλεγε "Δεν μπορείς να μπεις μέσα. Δεν χωράνε δειλοί εδώ.
Πρέπει να βγεις έξω και να βρεις τρόπο να τα πας καλά με τα παιδιά".
Κι έτσι, έβγαινα έξω. Μα ήταν έτσι σε όλη μου τη ζωή.
Έλεγε "Όλοι γονατίζουν στη ζωή. Σημασία έχει αν θα ξανασηκωθείς".
Το έλεγε συνέχεια αυτό.
"Η ζωή δεν είναι αυτό που σου συμβαίνει, μα τι κάνεις μ' αυτό που σου συμβαίνει".
Ακριβώς.
Μην αφήνεις κανέναν να καθορίσει ποιος είσαι. Αυτό το καθορίζεις εσύ.
ΛΟΣ ΑΝΤΖΕΛΕΣ
Κάποια που ενσαρκώνει αυτά τα λόγια είναι η Megan Thee Stallion.
Πολύ χαίρομαι!
Ζει με τους δικούς της όρους.
Θα τις στείλω. Δεν υπάρχει καλύτερη φωτογραφία.
Είτε ραπάρει είτε γυρνά στις σπουδές
για να πάρει το πτυχίο της στη Διοίκηση Υγείας.
-Λέει "Ναι, χάιδεψέ με". -Σκέφτεται "Φυσικά είστε όλοι γύρω μου".
"Κοιτάξτε με, είμαι ο 40e".
Αποδεικνύει τι μπορεί να καταφέρει μια καλλιτέχνις όταν δεν φοβάται.
Είμαι άγρια Κλασάτη, μπουρζουά, ζόρικη, ναι
Τσαχπίνα, κυκλοθυμική, κακιά, ναι Φέρομαι ηλίθια, τι γίνεται;
Σίγουρα δεν επηρεάζεται από το μίσος που δέχεται
που, δυστυχώς, είναι πολύ μεγάλο.
Με αυτό τροφοδοτεί τη δημιουργικότητά της
και θεωρώ ότι παραδόξως αυτό της δίνει μεγάλη ενέργεια.
-Ναι, είναι αμετανόητη. -Αμετανόητη.
Φέρομαι ηλίθια, τι γίνεται;
Τι γίνεται; Τι γίνεται; Τι γίνεται;
Όλο αυτό με την COVID σίγουρα ήταν μια δημιουργική περίοδος για μένα.
Ξανάρχισα τη ζωγραφική. Με ηρεμεί.
Προσπαθούσα να κάνω χαρούμενους τους άλλους.
Ένιωθα ότι έχανα τον εαυτό μου.
Έπρεπε να θυμηθώ, λοιπόν, ποια ήμουν
και να περνώ περισσότερο χρόνο μόνη για να ξαναβρώ τον εαυτό μου
και να βρω τι κάνει εμένα χαρούμενη.
Μικρή λάτρευα την τέχνη.
Δεν ήμουν καλή.
Οι γονείς μου γυρνούσαν από κάποια έκθεση ζωγραφικής
και οι δάσκαλοι πάντα έλεγαν κάτι του στιλ
"Πολύ καλό παιδί η Τσέλσι. Το θρανίο της είναι πεντακάθαρο".
"Είναι πολύ τακτική".
Ή του στιλ "Πολύ συνεπής".
-"Αν μη τι άλλο, είναι συνεπής". -"Συνεπής".
-Εντάξει. Τέλεια! -Ναι.
Η Τσέλσι παρακολουθεί τη ραπ. Από κοριτσάκι ακόμη.
Αντιλήφθηκα την ύπαρξή σου, όμως, με την Cardi B και το "WAP".
Πάντα ήθελα να συνεργαστούμε.
Μου έστειλε το κομμάτι και πρέπει να της το έστειλα πίσω την άλλη μέρα.
Ήταν απίστευτα συναρπαστικό.
Οι άντρες δείχνουν τόσο σίγουροι γι' αυτά που λένε
και δεν έχουν θέμα να μιλήσουν για τη σεξουαλικότητά τους
κι ότι θα κάνουν σεξ μαζί σου.
Σκέφτηκα, λοιπόν…
"Μπορώ κι εγώ. Και θα ακουστεί μπόμπα από μια γυναίκα".
Είναι υπέροχο να βλέπεις τόσο δυναμικές γυναίκες.
Αυτή είναι η αποστολή μου στη ζωή.
Να είμαι πάντα αμετανόητα εγώ.
Ό,τι κι αν πει οποιοσδήποτε ή όπως κι αν μου φέρεται,
ποτέ δεν θέλω να επηρεάσει τη γνώμη που έχω για μένα.
Αν με ήξερες, θα ήξερες ότι ήμουν πάντα έτσι.
Απλώς τώρα με βλέπει πολύς κόσμος.
Σε εξέπληξε, παρόλα αυτά, το συντηρητικό ξέσπασμα εναντίον σου;
Με εξέπληξε που τη σήμερον ημέρα,
με τόσο πολλές επιλογές να δεις ή να ακούσεις τόσα πράγματα,
το πρώτο που θες να επικρίνεις και να συζητήσεις είναι κάτι που δεν σ' αρέσει.
Όπως στο βίντεο κλιπ σου.
Με τον τύπο που θυμίζει εκλεγμένο αξιωματούχο.
-Ναι. -Και βλέπει στον υπολογιστή του.
-Ναι. -Ναι.
Ηλίθιες, οπισθοδρομικές τσούλες.
Εσείς οι άντρες που μπαίνετε στο ίντερνετ και κράζετε τη μουσική της Μέγκαν,
έχετε πολλά να πείτε για πράγματα που τάχα δεν σας εντυπωσιάζουν
και που τάχα δεν σας αρέσουν.
Για κάποιον που το θεωρεί απαίσιο, έχεις απομνημονεύσει τους στίχους.
Ακριβώς. "Ξεσκονίζουν" τους στίχους, τη ζωή μου.
Τότε κι εγώ θα σας δείξω κάτι που ίσως θέλετε να δείτε.
"Μπουμ. Ορίστε".
Θυμάμαι τσούλες Να με χειροκροτούν χαρωπά
Τώρα έγινα αφεντικό Και τα 'χουν πάρει
Να με προσπεράσουν προσπαθούν
Με βλέπουν να το περνάω Και συνεχίζουν
-Τους αρέσει κρυφά, νομίζω. -Συμφωνώ.
Ναι. Εκείνοι κάνουν τα περισσότερα views.
Τα πιο τρελά πράγματα που έχουν πει για σένα;
-Ο κόσμος λέει πολλά τρελά. -Ισχύει.
Και προσπαθώ να είμαι όσο πιο ευπρεπής μπορώ.
Μια φορά διάβασα ότι δεν σπουδάζω όντως κι ότι το κάνω για προσοχή.
Και λέω "Οκέι".
-Ο κόσμος επινοεί ό,τι να 'ναι. -Είναι τρελό.
-Απλώς επινοεί πράγματα. -Και τα πιστεύουν!
-Επιμένουν ότι είναι η αλήθεια. -Θεέ μου!
Εμένα με πάντρεψαν πριν παντρευτώ.
-Εμένα κάθε βδομάδα. -Ναι;
Με παντρεύουν διαρκώς.
Με έχουν χωρίσει κιόλας.
-Δεν το ήξερα. -Ναι, ούτε εγώ.
Κι όταν απαντάς, λένε "Να είσαι υπεράνω.
Να είσαι έτσι κι αλλιώς". "Κοπελιά, άνθρωπος είμαι κι εγώ".
Να σας πω κάτι; Δεν με νοιάζει καθόλου.
Μπορεί να έχεις πει ό,τι χειρότερο για μένα και να συνεχίζεις τη μέρα σου.
Να τρως σάντουιτς, να πηγαίνεις στη δουλειά, να βλέπεις τους δικούς σου.
Ξέχασες ότι το είπες. Κι εγώ το κουβαλάω μέσα μου όλη μέρα.
Είπα, λοιπόν, ότι δεν γίνεται να κουβαλάω τέτοια αρνητίλα.
Έχεις προσπαθήσει να περιορίσεις αυτά που βλέπεις στο ίντερνετ;
-Έκανα διάλειμμα απ' τα σόσιαλ μίντια. -Έξυπνο.
Ναι. Ήθελα να δουλέψω νέα κομμάτια και να γράψω και να συγκεντρωθώ.
Γιατί όταν επηρεάζεσαι πολύ απ' έξω, αυτό εμποδίζει την αρχική αποστολή.
Κι ένιωσα πως αυτό συνέβαινε.
Η CARDI B & Η MEGAN THEE STALLION ΓΥΡΝΟΥΝ ΟΛΟ ΤΟ ΓΥΝΑΙΚΕΙΟ ΦΥΛΟ 100 ΧΡΟΝΙΑ ΠΙΣΩ
ΜΕ ΤΟ ΑΗΔΙΑΣΤΙΚΟ ΚΑΙ ΑΘΛΙΟ "WAP"
Βλέπεις να γίνεται επίθεση σε μια γυναίκα και το πρώτο που σκέφτονται είναι
"Ας το κάνουμε κι εμείς. Έχω ακούσει κι αυτό. Ξέρω κι εκείνο.
Κι ας αγνοήσουμε πώς νιώθει εκείνη με όλο αυτό.
Δες την που καταρρέει". Καταλάβατε τι εννοώ;
Μου σούρνεις τα εξ αμάξης κι όταν τελικά αρχίζω να απαντάω,
τώρα γίνομαι η τρελή, καταρρέω.
-Η στρατηγική είναι ίδια πάντα. -Σωστά.
Μα έμαθα ότι αυτά γίνονται όταν είσαι μια δυνατή γυναίκα.
Όταν δεν δείχνεις αδυναμίες, προσπαθούν να σκεφτούν
-"Πώς θα την επηρεάσω;" -Θέλουν να σε λυγίσουν.
Όσο με χτυπάς, θα σε χτυπάω.
Μόνο με την αυτοπεποίθησή μου, όμως.
Ακριβώς. Μόνο με τη ζωή μου.
Ίσως κάποια μέρα να βαρεθείς, δεν ξέρω.
-Μα δεν θα με λυγίσεις. -Ναι.
Εσύ θα κουραστείς πρώτα.
Οπότε…
Ισχύει.
Καταιγίδα έχει το βράδυ σου. Δες το βροχερό της βράδυ.
Είσαι πολύ τακτική!
Θεέ μου. Αυτό είναι τσιτσίρισμα.
Για καθαρισμό προσώπου κάνει.
Πραγματικά απίστευτο.
Το χιούμορ είναι ισχυρό αντίδοτο,
ακόμη κι όταν διαχειρίζεσαι θέματα όπως η προκατάληψη.
Νεγκίν, είσαι ακτιβίστρια και κωμικός. Μίλα μας για το υπόβαθρό σου.
Ήθελα να προσφέρω στον κόσμο, να κάνω τη διαφορά κι όλα αυτά.
Μα η έλξη της κωμωδίας ήταν πολύ έντονη.
Οπότε κάποια στιγμή ασχολήθηκα εξ ολοκλήρου με την κωμωδία.
Τι είπαν οι γονείς σου;
Οι μετανάστες γονείς μου ενθουσιάστηκαν!
Θυμάμαι να νιώθω ότι τους είχα απογοητεύσει
επειδή άκουσα τη μαμά μου να λέει σε μια φίλη της "Με απογοήτευσε η Νεγκίν".
Η δική μου κωμωδία τροφοδοτεί τον ISIS;
"Ο ISIS εκπαιδεύεται για να σκοτώσει την οικογένειά σου
και για να χέσει στον λαιμό σου
αφού σου πάρει το κεφάλι με στομωμένη λεπίδα".
Να σας καλέσω σ' ένα σταντ-απ; The Muslims are Coming.
Είναι μαζεμένοι μουσουλμάνοι στη σκηνή, αλλά έχουν πολύ γέλιο.
Η πιο τρομακτική απειλή θανάτου ήταν στο σταθερό του πατρικού μου.
Είπαν "Θα σκοτώσουμε την κόρη σας.
Θα σας σκοτώσουμε όλους αν συνεχίσει αυτό που κάνει".
Που… Σας υπενθυμίζω και πάλι, είναι να λέω αστεία.
Μία ταινία που γύρισα, με τίτλο The Muslims are Coming,
που κάποιοι νόμιζαν ότι ήταν
μια προειδοποίηση για την επικείμενη μουσουλμανική Αποκάλυψη.
Μαζέψαμε μια ομάδα μουσουλμάνων Αμερικανών κωμικών,
με μη βίαιο τρόπο, και περιοδεύσαμε
στην Αλαμπάμα, στο Μισισίπι και στην Αριζόνα.
-Εκεί δεν είναι που… -Ναι.
Μέρη που αγαπούν τους μουσουλμάνους!
Στήναμε πάγκους "Ρώτα έναν μουσουλμάνο" σε κεντρικές πλατείες,
αλλά προσελκύαμε κόσμο και με ζαχαρωτά και τέτοια.
Ένας ζωντανός μουσουλμάνος απαντά στις ερωτήσεις σας.
Το ενδιαφέρον, όταν προσεγγίζεις ανθρώπους,
-με αγάπη… -Και χιούμορ.
Και χιούμορ, και δημιουργείς έναν άνετο χώρο,
είναι πιο πιθανό να κάνουν ερωτήσεις.
-Με ρωτούσαν πράγματα όπως… -Πώς νιώθεις για την 11/9;
Μια ερώτηση που για κάποιους ίσως είναι κόκκινο πανί.
Έτσι; Έλεγα, όμως, μέσα μου
"Ξέρεις κάτι; Είμαι στην καρδιά της Τζόρτζια.
Κι ίσως δεν έχουν γνωρίσει ποτέ μουσουλμάνο", έτσι;
-Ή δεν το ξέρουν. -Ή δεν το ξέρουν.
Γιατί κυκλοφορούμε ανάμεσά σας.
Και δεν έχουν ακούσει μουσουλμάνο να αποκηρύσσει την 11/9.
Θα το κάνω εγώ.
Θα τους βάλω στον δικό μου κόσμο και μετά ίσως να γελάσουμε μαζί.
Για κάποιον που σκάει λίγο το χειλάκι του, και σε μια άλλη κατάσταση
σκάει άλλο λίγο κι άλλο λίγο κι άλλο λίγο,
όλα εκείνα τα γελάκια συσσωρεύονται και φέρνουν την κοινωνική αλλαγή.
Σωστά.
Και πάντα απαντώ με κάτι του στιλ "Λυπάμαι που με μισείτε.
Ελπίζω να βρείτε κάποιον κωμικό του γούστου σας.
Καλή σας ημέρα. Χαμογελαστό εμότζι".
Όταν πέφτουν χαμηλά, το γυρνάμε στα εμότζι.
ContraPoints.
Η ιντερνετική εκπομπή όπου συζητάμε για θλίψη, φασισμό, διαστροφές, αιρέσεις.
ΑΠΟΣΠΑΣΜΑΤΑ ΑΠΟ CONTRAPOINTS (1,54 ΕΚΑΤ. ΣΥΝΔΡΟΜΗΤΕΣ)
"Μπορούν να συμφωνήσουν όλοι ότι το ContraPoints είναι για τα σκουπίδια;"
Ορίστε, κουκλίτσα μου.
"Η Νάταλι Ουίν είναι απαίσιο άτομο, Θεέ μου".
"Μισώ το ContraPoints τόσο πολύ, που είναι απίστευτο".
"Τι ContraPoints; Δεν λες απογοήτευση σκέτη;"
Να κι ένα καλό. Αν με κράζεις, ας είναι αστείο έστω.
Ανυπομονώ να γνωρίσω τη Νάταλι, γνωστή και ως ContraPoints.
Το ίντερνετ είναι πρόσφορο έδαφος για μίσος και παραπληροφόρηση,
μα χάρη στην αστείρευτη ενσυναίσθησή της και του μεταπτυχιακού της στη Φιλοσοφία,
έχει βοηθήσει κόσμο να αμφισβητήσουν τις εξτρεμιστικές τους πεποιθήσεις.
Ποια νομίζετε πως είμαι;
Είμαι μια ψυχαγωγός με κοινωνική συνείδηση,
όχι ο διεμφυλικός Γκάντι.
Χρησιμοποιεί στολές και προφορές και θεατρικά αντικείμενα
για να επιχειρηματολογήσει.
-Το θεωρώ σημαντικό. -Ναι.
Διότι δεν ανταποκρίνονται όλοι σε ένα λογικό επιχείρημα.
Ενίοτε πρέπει να δοκιμάσεις διαφορετικές προσεγγίσεις
για να ανοίξεις μάτια, αφτιά και καρδιές.
ΒΑΛΤΙΜΟΡΗ
-Γεια σου, καλή μου! -Γεια!
-Ευχαριστούμε. -Να σε αγκαλιάσω;
-Φυσικά. Ναι. -Είμαι της αγκαλιάς εγώ.
-Πότε ήρθες στο υπέρλαμπρο σπίτι; -Τον Σεπτέμβρη.
Μόλις μπήκα μέσα κι είδα τη σκάλα σκέφτηκα "Θέλω μια κάμερα προς τα εκεί".
Κοιτάζω τριγύρω και βλέπω υπέρλαμπρα ρούχα και καπέλα.
Πρέπει να κινήσεις την προσοχή και να την κρατήσεις.
Ιδίως στο YouTube που ανταγωνίζεσαι βιντεάκια με γάτες και…
-Η μητέρα μου τρελαίνεται γι' αυτά. -Όλοι μας.
Σου ζητούν συγκεκριμένα πράγματα
επειδή τα θεωρούν ίσως ιδιαίτερα επιδραστικά για τη ζωή κάποιου;
Συχνά λένε "ο αδελφός μου" ή "η μητέρα μου"
"Έχουν επηρεαστεί απ' τον Άλεξ Τζόουνς ή απ' τη θεωρία συνωμοσίας QAnon".
Την πιστεύει το 15% των Αμερικανών.
Πραγματικά τους συμπονώ. Είναι σαν τον εμφύλιο.
Χωρίζονται οικογένειες από τέτοια πράγματα.
Τι κάνουμε, λοιπόν, με το μίσος;
Είναι δυνατό να πείσουμε τους ανθρώπους να απαλλαγούν από την οργισμένη σκέψη;
Το θεωρώ δυνατό. Θεωρώ ότι…
αυτό δεν μπορεί να γίνει με ευθύ, λογικό διάλογο.
Ας πούμε ότι κάποιος μισεί μια περιθωριοποιημένη ομάδα.
Αυτό είναι αφηρημένο.
Μα όταν τους συναντώ από κοντά,
είναι πολύ ευχάριστοι, ευγενείς και σεβαστικοί.
Λες κι υπάρχει μια γνωστική ασυμφωνία ως προς το τι πάει να πει διεμφυλικός.
Κι όταν βρεθείς μπροστά τους,
λένε "Είσαι άνθρωπος. Μπορώ να αλληλεπιδράσω κανονικά".
Όπως βλέπεις ένα βιντεάκι στο YouTube, βλέπεις κάποιον να μιλά στην κάμερα.
Είναι σαν να μιλά προσωπικά σ' εσένα.
-Το νιώθεις πολύ προσωπικό. -Ναι.
Το ονομάζουν "παρακοινωνικές σχέσεις".
Νιώθουν σαν να σε ξέρουν,
οπότε μπορείς να χρησιμοποιήσεις την επαφή σου με κάποιον
για να τον κάνεις να ανοιχτεί.
Πολύ έξυπνη στρατηγική.
-Δύσκολη, αλλά πανέξυπνη. -Δύσκολη, ναι.
Η υπόσχεση του "cancel"
ήταν ότι θα έδινε πίσω τη δύναμη σε ανθρώπους που δεν είχαν
κι ότι θα τιμωρούσε τους επιφανείς κακοποιητές.
Από μια άποψη, είναι η εκδοχή της γκιλοτίνας για τον 21ο αιώνα.
Μα όπως κι η γκιλοτίνα, μπορεί να γίνει ένα σαδιστικό ψυχαγωγικό θέαμα.
Είχες πολύ δίκιο όταν είπες ότι έχει αλλάξει από το
"Εντάξει, κάποιος έκανε κάτι ανόητο, ίσως λάθος"
κι έχει γίνει "Ένα ηλίθιο, λάθος άτομο που πρέπει να εξοστρακιστεί".
Παρότι η ανάληψη ευθύνης είναι καλή.
Μια χαρά είναι,
αλλά όχι η ακύρωση ανθρώπων γι' αυτό που είναι.
Ή να υποθέτουμε πως αυτό που έκαναν τους προσδιορίζει.
Ακριβώς.
Ότι κάποιος είναι το όλον μίας πράξης.
Ωστόσο, θεωρώ πολύ σημαντική την ανάληψη ευθύνης.
Ας πούμε ότι θέλουμε την ανάληψη ευθύνης. Μα τι σημαίνει αυτό;
Χωρίς τη σωστή διαδικασία,
έχουμε έναν όχλο με τη μορφή των αντιποίνων,
να αποκλείει, να ντροπιάζει, να παρενοχλεί.
Εγώ θεωρώ ότι κάνει κακό.
Ο κόσμος εναρμονίζεται με αυτόν τον συμπονετικό τόνο των βίντεό μου.
Δεν νιώθουν επίκριση.
Ποτέ δεν θέλω να κάνω κάποιον να νιώσει "Είσαι απαίσιος. Γιατί είσαι έτσι;"
Διότι, γιατί; Σε τι θα ωφελήσει αυτό;
Θέλει κότσια να καταγγέλλεις το μίσος μέσω του βήματός σου.
Πιθανώς να ανοίγεις την πόρτα σε πολύ σκληρή κριτική.
Κάτι παράξενο με την εναντίωση στο μίσος είναι πως όταν το κάνεις δημοσίως,
συχνά προσελκύεις μεγαλύτερη προσοχή απ' ό,τι θα περίμενες.
Τζεμέλ, δεν ξέρεις απ' αυτά εσύ.
Που εναντιώνεσαι στο μίσος δημοσίως κι αυξάνεται η προσοχή;
Εγώ δέχομαι μόνο γράμματα αγάπης!
Ξέρουμε πόσο καλά περνάς την τελευταία διετία.
Θαυμάζω καιρό την Τζεμέλ Χιλ ως αθλητική δημοσιογράφο.
Για καιρό, ήταν περισσότερο γνωστή ως μια ρεπόρτερ που απλώς έλεγε αλήθεια.
Έχω μια πολύ προβεβλημένη δουλειά κι ανταλλάσσω μηνύματα στο Twitter
με κάποιον που προσπαθεί να δικαιολογήσει τη συμπεριφορά του Τραμπ.
Όλα αυτά γίνονται λίγο μετά το Σάρλοτσβιλ,
οπότε όλοι ξέρουμε ποια ήταν η αντίδρασή του σε αυτό. Και…
-"Εξαιρετικοί άνθρωποι". -"Κι από τις δυο πλευρές".
Η Τζεμέλ Χιλ έγραψε στο Twitter "Ο Τραμπ είναι ένας λευκός ρατσιστής
που κατά κύριο λόγο περιβάλλεται από άλλους λευκούς ρατσιστές".
Δεν θεωρούσα ότι έλεγα οτιδήποτε έστω ελάχιστα αντιφατικό.
Απλώς πίστευα ότι το ήξεραν όλοι, και πριν το καταλάβω
ο Λευκός Οίκος ζητά να απολυθώ.
Ως μαύρη γυναίκα σε προβεβλημένη θέση,
ήταν το τέλειο κοκτέιλ για τις απίστευτες ανοησίες.
Πολλές απειλές θανάτου.
Παρότι τα πέρασα όλα αυτά, χαίρομαι που συνέβη.
Και τώρα με βάζει σε καλύτερη θέση
να είμαι μια ακόμη ισχυρότερη φωνή και με έχει κάνει να είμαι
αμετανόητη όσο ποτέ.
Ιδίως επειδή δεν είμαι πια στο ESPN, έχω διαφορετική προσέγγιση.
Τώρα, επιτίθεμαι, γιατί, βασικά…
Δεν θα μου χαλάς εσύ τη μέρα με την άγνοιά σου.
Και δεν μπορώ να ασχολούμαι.
Μα ενίοτε όταν ασχολούμαι, ασχολούμαι.
Και πάντα λέω αστειευόμενη
ότι η χειρότερη ώρα να με πετύχεις στα σόσιαλ μίντια
είναι όταν πρέπει να φτιάξω κοτσιδάκια, γιατί θέλει έξι ώρες.
Οπότε κάθομαι κι είμαι του στιλ "Έλα, πες κάτι".
-"Είμαι έτοιμη!" -"Ακούς; Είμαι έτοιμη!
Θα τ' ακούσεις σήμερα".
"Η Τζεμέλ Χιλ απολύθηκε από το ESPN
και δεν μας αφήνει ήσυχους με τα κακάσχημα ράστα της".
Παρεμπιπτόντως, είναι κοτσιδάκια. Μάθε την ορολογία.
"Cancel Τζεμέλ. Προκαλεί με το θέμα της φυλής κι έχει μεσάνυχτα στα αθλητικά".
Διαφωνώ για τα αθλητικά.
"Ευτυχώς που σταμάτησα να την ακολουθώ για κάτι τέτοιες μέρες".
Τότε, πώς ξέρεις τι είπα;
Έχω συνηθίσει τρομερά το μίσος.
Λαμβάνω γράμματα μίσους απ' το κολέγιο ακόμη.
Πρώτη φορά με είπαν "αράπισσα" στο Michigan State.
Έτσι; Και, δυστυχώς, επειδή εγώ το έχω αντιμετωπίσει
με κάποιον τρόπο για πολύ καιρό, είμαι δοκιμασμένη στη μάχη.
Και δεν μου αρέσει να λέω σε νεαρότερες γυναίκες
ότι κάπως πρέπει να το συνηθίσεις.
Άρχισα να τροποποιώ το μήνυμα, γιατί δεν θέλω να το συνηθίσουν.
Εγώ έκανα αυτό το λάθος.
Μα δεν γίνεται εκείνοι που θυματοποιούνται περισσότερο από την καταπίεση
να πρέπει να λύσουν το πρόβλημα.
Θα χρειαστώ λίγη βοήθεια. Έτσι; Όλοι πρέπει να βάλουν το λιθαράκι τους.
Έχεις 100% δίκιο.
Επιλέγουμε να καλούμε για αφύπνιση και προσοχή
ως προς τις πολύ ρεαλιστικές συνθήκες για τους ανθρώπους σαν εμάς,
γιατί θέλουμε να παλέψουμε ώστε αυτή η χώρα να τιμήσει
όλα εκείνα τα όμορφα λόγια στα φυλλάδια.
Θέλουμε η Αμερική να γίνει ο καλύτερος εαυτός της.
Και το γεγονός ότι υπάρχουν κάποιοι που προτιμούν,
κατά περίπτωση, να μας σκοτώσουν, αντί να συμβεί αυτό, είναι πολύ θλιβερό.
Μα είναι και μεγάλη έμπνευση, διότι με κάνει να συνεχίζω την αποστολή μου.
ΒΙΡΤΖΙΝΙΑ
-Θεούλη μου. Δες εδώ. -Έτσι;
Σούζι, μας έφερες πολλά εδώ.
Τι υπέροχο χρώμα.
Το αγαπημένο χρώμα ενός εγγονού μου.
Ήταν το αγαπημένο χρώμα και της Χέδερ.
Λοιπόν, Σούζαν!
Κοριτσάκι μου, δεν με νοιάζει αν το καταλαβαίνεις.
Το δυσκολότερο που μπορώ να φανταστώ να σου συμβεί είναι να χάσεις ένα παιδί.
ΣΟΥΖΑΝ ΜΠΡΟ ΜΑΜΑ ΧΕΔΕΡ ΧΕΪΕΡ
ΝΤΟΝ ΚΟΛΙΝΣ ΜΑΜΑ ΥΠΟΛΟΧΑΓΟΥ Ρ. ΚΟΛΙΝΣ
Η Σούζαν κι η Ντον έχασαν τα παιδιά τους από εγκλήματα μίσους,
από εκ προθέσεως και εκ προμελέτης φόνους και στις δύο περιπτώσεις.
Στην περίπτωση της Ντον, ο γιος της ήταν θύμα κάποιου που τον μισούσε
εξαιτίας του χρώματός του.
Πλέξε μερικές σειρές και δες τι μπορείς να κάνεις.
Η κόρη της Σούζαν δολοφονήθηκε όταν ένα αμάξι έπεσε σε ένα πλήθος
που διαδήλωνε κατά των νεοναζί στο Σάρλοτσβιλ.
Το περνάς από μέσα. Εντάξει.
Κι οι δύο έχουν προσπαθήσει να μιλήσουν κατά του μίσους
με κάθε δυνατό τρόπο.
Κι έχουν αποδείξει ότι η αγάπη όντως είναι δυνατότερη από το μίσος,
ακόμη και στις χειρότερες συνθήκες.
Κι εσύ ζορίζεσαι!
Πράγματι. Είναι δύσκολο, φιλενάδα.
Όντως είναι!
Κυρίες μου, αποκλείεται να μάθετε τόσο γρήγορα βελονάκι!
Το βελονάκι είναι ένας τρόπος για να ξεχνιέστε απ' όσα συμβαίνουν…
Ρίχνει την πίεση. Άκου να δεις.
Όταν δολοφονήθηκε η Χέδερ, ήταν σαν να έσκασε μια βόμβα στο κεφάλι μου.
Πάντα είχα μανία με τα βιβλία, με το πλέξιμο και με το βελονάκι.
Κι όλα αυτά τα ξέχασα μέχρι το 2020.
Ειλικρινά, δεν μπορώ καν να φανταστώ
πώς σταθήκατε κι οι δυο στα πόδια σας μετά απ' ό,τι έγινε.
Ο νεαρός που σε έκανε τόσο υπερήφανη, που ήταν όλα όσα θες από έναν γιο.
Και σου τα στέρησαν όλα αυτά με μια απεχθή, φρικτή πράξη βίας.
-Χωρίς λόγο. -Χωρίς λόγο.
-Το ίδιο και με τη Χέδερ σου. -Με τη Χέδερ.
Με τη Χέδερ τουλάχιστον συνέβαινε κάτι που το επέσπευσε.
Ο δράστης είπε ότι δεν του άρεσαν οι ιδέες τους
-ή αυτό που υποστήριζαν. -Έτσι είπε;
Δήλωσε ένοχος για τον φόνο της Χέδερ για να αποφύγει τη θανατική ποινή.
-Κι ήσουν στο δικαστήριο τότε; -Ναι. Δεν έχασα ούτε μία ημέρα.
Τον κοίταξες; Τον έκανες να σε κοιτάξει κι εκείνος;
Υπήρχαν κάποιοι νεοναζί και ακροδεξιοί στο ακροατήριο,
τους οποίους στραβοκοίταζα.
-Σου είπε κανείς κάτι; -Δεν τόλμησαν.
Εσείς οι δυο αποφασίσατε να μιλήσετε δημοσίως,
να αντισταθείτε στο μίσος που στέρησε τις ζωές των παιδιών σας.
Πώς θα εξηγούσες πώς μπόρεσες να το κάνεις αυτό, Σούζαν;
Υπήρξαν μέρες που δεν μπορούσα. Καθόμουν στο σπίτι κι έκλαιγα.
Μα ο κόσμος έλεγε "Μπορείς να έρθεις να μας μιλήσεις;"
Κι έλεγα "Μάλιστα".
Κι αυτό μου έδινε κίνητρο για λίγο καιρό.
Μα στην αρχή μιλούσα για τη Χέδερ,
διότι όταν χάνεις έναν δικό σου θες να μιλάς για εκείνον.
-Σωστά. -Ναι.
Κάποια στιγμή, άρχισα να βλέπω
ότι όλο αυτό "έβαφε" λευκή τη 12η Αυγούστου.
Επικεντρώθηκα, λοιπόν, στους λόγους που πέθανε η Χέδερ,
επειδή υποστήριζε το κίνημα Black Lives Matter,
τα δικαιώματα των μαύρων ανθρώπων, τα δικαιώματα για όλους.
Η μέθοδος της Χέδερ να αντιμετωπίζει τέτοια άτομα,
κάτι που έκανε και τη μέρα που σκοτώθηκε, ήταν να λέει
"Πες μου γιατί νιώθεις έτσι"
και μετά, προσπαθούσε να το συζητήσει ήρεμα.
Όταν μου επιτίθονταν χέιτερς στο Facebook, λοιπόν, τους έλεγα
"Γιατί νιώθεις έτσι; Πού το βασίζεις αυτό;"
Και κάποιες φορές με καταλάβαιναν.
Πολλές φορές όχι, αλλά θέλω να πιστεύω ότι φυτεύω σπόρους.
Γνωρίζετε προσωπικά άτομα που έχουν απορρίψει μια ζωή με μίσος;
Δύο νεαροί που συμμετείχαν στη διαδήλωση με πήραν να ζητήσουν συγχώρεση.
Κι είπα "Μην τη ζητάτε από μένα.
Μιλήστε με τις κοινότητες που έχετε βλάψει και βρείτε τρόπο να επανορθώσετε".
Δεν τους πολυάρεσε αυτό.
Ήθελαν τη δική μου συγχώρεση για να συνεχίσουν ανενόχλητοι.
Κι είπα "Δεν είναι τόσο απλό. Πρέπει να το δουλέψετε λίγο".
ΚΥΡΙΑ ΜΠΡΟ
Μου δόθηκε αυτό το βήμα που δεν ζήτησα, που δεν μου άξιζε.
-Δυστυχώς. -Ακριβώς.
Αφού το έχω, όμως, θα το αξιοποιήσω για να αναδείξω κι άλλα ζητήματα.
Η Σούζαν είναι η ηρωίδα μου.
Είπε "Με κάθε ευκαιρία, θα φροντίσω να μάθουν και για τον Ρίτσαρντ".
Δεν είναι όμορφο;
Αληθινό πνεύμα μαμάς. Πραγματικά.
-Είναι δυνατόν να μην το κάνω; -Οπωσδήποτε.
Ο γιος μου διέπραξε το έγκλημα να αρνηθεί σε ένα άτομο που δεν του έμοιαζε.
Ο δολοφόνος τού είπε να κάνει στην άκρη;
"Κάνε αριστερά". Κι ο γιος μου είπε "Όχι".
Κι έβγαλε το μαχαίρι και του το έμπηξε στο στήθος.
Και πέθανε επιτόπου.
Έχει δικαστεί και καταδικαστεί και…
-Επιτέλους. -Πολιτειακή ή ομοσπονδιακή δίκη;
Δεν έφτασε σε ομοσπονδιακή.
Κι όταν απορρίφθηκε το έγκλημα μίσους,
κάποια άτομα από την άλλη πλευρά το επικροτούσαν κι έδιναν τα χέρια.
Δεν καταλαβαίνω πώς συνέβη αυτό σ' εκείνη την υπόθεση.
Μην αφήσετε άλλη μητέρα
να νιώσει τον πόνο που νιώθω εγώ κάθε μέρα.
Ένας προσωρινός νόμος περί εγκλημάτων μίσους ισχύει στην πολιτεία
με το όνομα του υπολοχαγού Ρίτσαρντ Κόλινς ΙΙΙ.
Σε επικροτώ που κατάφερες να αλλάξει ο νόμος στο Μέριλαντ
ούτως ή ώστε να μην υπάρχει αμφιβολία για τον ορισμό του εγκλήματος μίσους.
Ασφαλώς. Κανείς δεν μπορεί να υποδείξει ποιος δεν είναι Αμερικανός.
Κάναμε όλα όσα επιτάσσει η "κοινωνία" ότι πρέπει να κάνεις για να μεγαλώσεις
τα παιδιά σου.
Κι έρχεται κάποιος να μου πει
"Επειδή έχεις μελανίνη, δεν είσαι άξια να στέκεσαι εκεί";
Πώς τολμάς;
Είμαι απίστευτα ευγνώμων που κάνετε αυτό το έργο!
Είναι μια επιλογή κάθε μέρα. Δεν είστε αναγκασμένες να μιλάτε.
Δεν είστε αναγκασμένες να δουλεύετε έτσι.
Και το γεγονός ότι το κάνετε μου δίνει ελπίδα. Μεγάλη ελπίδα.
Σούζαν, έχουμε επιλογή, λες;
Τι άλλο θα έκανα τώρα;
Είμαστε μαμάδες και δεν το ζητήσαμε αυτό.
Μα τώρα που έχει έρθει στο κατώφλι μου,
πρέπει να σφίξουμε τα δόντια και να κάνουμε αυτό που πρέπει.
Όταν μιλάω στη Σούζαν, με καταλαβαίνει.
Και την αγαπώ γι' αυτό.
-Έκανα έναν πόντο! -Ναι, μωρό μου! Το ήξερα.
Το ήξερα ότι μπορείς. Πάμε πάλι.
Την τελευταία φορά που την είδα, μιλήσαμε πολύ περισσότερο απ' ό,τι συνήθως.
Και πήγαμε ως το αμάξι κι αγκαλιαστήκαμε για πολλή ώρα.
Και φιλιόμασταν ξανά και ξανά. Και γελούσαμε, κι είπα
"Κάνουμε λες και δεν θα σε ξαναδώ".
-Και δεν την ξαναείδα ποτέ. -Θεούλη μου.
Την τελευταία φορά που μίλησα με τον Ρίτσαρντ,
μου είπε ότι θα έβγαινε να γιορτάσει, επειδή…
Τα κατάφερε. Είπε "Μαμά, τα κατάφερα.
Έγινα αξιωματικός κι ο κόσμος θα μάθει το όνομά μου".
Δεν θυμάμαι αν πρόσεξα ποτέ αυτό το κομμάτι προτού πεθάνει, αλλά…
Ποιο κομμάτι;
Λέει να μη θεωρείς δεδομένη την τελευταία φορά που βλέπεις κάποιον.
ΤΟ 2020, ΤΑ ΕΓΚΛΗΜΑΤΑ ΜΙΣΟΥΣ ΕΚΤΙΝΑΧΘΗΚΑΝ ΣΤΟ ΥΨΗΛΟΤΕΡΟ ΕΠΙΠΕΔΟ ΔΕΚΑΕΤΙΑΣ.
ΠΑΝΩ ΑΠΟ ΤΑ ΜΙΣΑ ΕΞ ΑΥΤΩΝ ΕΙΧΑΝ ΦΥΛΕΤΙΚΑ ΚΙΝΗΤΡΑ.
ΤΖΟΡΤΖΙΑ
Τα κατάφερα!
Ναι! Σ' αγαπώ. Καλά να περάσεις με την Τζιν.
ΣΑΝΟΝ ΦΟΛΕΪ ΜΑΡΤΙΝΕΖ ΠΡΩΗΝ ΕΞΤΡΕΜΙΣΤΡΙΑ
-Σ' αγαπώ. Γεια! -Σ' αγαπώ.
Η Σάνον, εδώ και δεκαετίες, έχει αφοσιωθεί στο να βοηθά ανθρώπους
που ανήκουν σε νεοναζιστικές ή υπέρ της λευκής υπεροχής οργανώσεις
να ξεφύγουν και να κάνουν την πολύ σκληρή δουλειά της εξιλέωσης.
Τηλεφώνησέ μου.
Κάνω αυτό που κάνω
επειδή από τα 15 μου μέχρι σχεδόν τα 20
ανήκα σε ένα βίαιο κίνημα υπέρ της λευκής υπεροχής.
Η αγαπημένη μου ασχολία είναι να δουλεύω υπέρ της πρόληψης
ούτως ώστε να μη γίνει ποτέ κανείς νεοναζί εξαρχής.
ΟΧΙ ΤΖΑΜΙΑ ΟΧΙ ΟΠΛΑ
Εννοείται!
Η Σαμάνθα είναι πρώην μέλος μιας ομάδας λευκής δύναμης.
Επικοινωνήσαμε και πλέον είναι φίλη μου,
είμαι η μέντοράς της
κι είναι μεγάλη μου τιμή
που με εμπιστεύεται για να μιλήσει και να μοιραστεί πράγματα.
Πανέμορφο.
Είδαμε ερωδιούς. Τι άλλα πουλιά;
Βλέπω μια χελώνα εκεί.
Ναι. Να τη.
Χρησιμοποίησες το ποτάμι για να βγάλεις ανθρώπους απ' τη λευκή υπεροχή,
τον νεοναζισμό και το φασιστικό κίνημα. Πώς ξεκίνησε όλο αυτό;
Οποιοσδήποτε έχει προσπαθήσει να κόψει μια κακή συνήθεια,
πρέπει να βάλει κάτι θετικό στη θέση της.
Και το τρομακτικό, ιδίως τώρα,
είναι ο κίνδυνος να πέσουν θύματα παιδιά, είτε της βίας είτε της ιδεολογίας.
Κι είναι ύπουλο.
Και πολλοί νιώθουν τρομερά απομονωμένοι και μόνοι,
οπότε όταν είσαι με άλλους ανθρώπους στη φύση συνειδητοποιείς
ότι ανήκεις σε κάτι μεγαλύτερο.
Ναι, είναι πολύ σημαντικό.
Στην υγειά μας.
-Στην επιτυχημένη κατάβαση. -Εις υγείαν.
Εις υγείαν. Όπως το λες.
Περάσαμε υπέροχα μαζί σας.
Μπορείς να μας πεις, Σαμ, πώς κατέληξες
να ασχοληθείς με το Unite the Right;
Είχα έναν δεσμό, κάτι που έγινε
μετά από ένα τραύμα που είχα υποστεί
κι ένιωθα τελείως διαλυμένη και μόνη, δεν είχα καμία αυτοεκτίμηση.
Γνώρισα ένα άτομο που…
Ήθελα κάποιον να μου πει ποια ήμουν, γιατί δεν ήξερα πώς να το κάνω εγώ.
Κι εκείνο το άτομο είχε μπλέξει με τη βίαιη ακροδεξιά.
Άρχισε να μου γεμίζει το μυαλό με ιδέες
κι ήθελα τόσο απεγνωσμένα την επιβεβαίωσή του,
που τον ακολουθούσα όπου πήγαινε.
Κι όπως ξέρουμε όλοι, η ρητορική της ακροδεξιάς είναι…
-Είναι επιδέξια. -Είναι καλοί πωλητές.
Κι αυτό χρειαζόμουν. Να μου πουν ότι ήμουν ξεχωριστή.
Δεν ήξερα πώς να το αποδείξω στον εαυτό μου.
Κι ένα ολόκληρο κίνημα έλεγε "Και μόνο που γεννήθηκες είναι αρκετό.
Δεν χρειάζεται να κάνεις τίποτα άλλο".
Κι ήθελα αυτό αντί να αποδεχτώ τη μετριότητά μου και να τη βελτιώνω.
Κι όταν στο Unite the Right
δολοφονήθηκε η Χέδερ Χέιερ, το πέπλο σηκώθηκε.
Άλλαξαν τα πάντα.
Ναι.
Μου δόθηκε η ευκαιρία να μιλήσω με τη μαμά της Χέδερ, τη Σούζαν.
Ακούγοντας ότι αυτό σου άλλαξε το σκεπτικό,
βλέπεις ότι αυτή η σχέση, παρότι τόσο παράξενη και τραγική…
-Ναι. -μπορεί να έχει τεράστια επίδραση, σωστά;
Αρχίζεις να βλέπεις τα σλόγκαν και τους ηγέτες
και την υποκρισία και την αλλόκοτη αποσύνδεση μεταξύ πραγματικότητας
κι αυτού που θεωρούν ιδανικό.
Την αντιμετώπισα ως την κακοποιητική σχέση που ήταν.
Έβγαινα κρυφά. Έλεγα ψέματα.
Θυμάμαι κάποια στιγμή να τηλεφωνώ στη μαμά μου
και να λέω "Μπορεί να μην τα πούμε κάνα δυο μήνες.
Ίσως και ποτέ ξανά. Θέλω μόνο να πιστέψεις ότι προσπαθώ να κάνω το σωστό".
-Πίστευες πως ίσως να σε σκότωναν; -Μου το είπαν ευθέως.
Είναι το πιο επώδυνο πράγμα να κοιτάζεσαι στον καθρέφτη
και να συνειδητοποιείς ότι αυτό είσαι.
Πιστεύω ακράδαντα ότι ζούμε εν μέσω μιας πανδημίας ψυχικού τραύματος.
Ζούμε σε μια απίστευτα βίαιη χώρα.
Η ανατροφή πολλών παιδιών. Μπούλινγκ. Ρατσισμός.
Ήξερα ότι είχα κακοποιηθεί σεξουαλικά όταν ήμουν 14 ετών
και δεν το επεξεργάστηκα καθόλου.
Και κάτι που συνειδητοποίησα για τις τοξικές επιπτώσεις του τραύματος
είναι ότι καταλήγεις να βλέπεις τον κόσμο ως εγγενώς επικίνδυνο κι απειλητικό μέρος.
Κι αν έρθει κάποιος
και σου προσφέρει μια ευκολόπεπτη εξήγηση για τον λόγο
που διαρκώς νιώθεις τον κόσμο επικίνδυνο και απειλητικό,
αυτό είναι απίστευτα ελκυστικό.
Δεν προσπαθώ να σου αλλάξω πολιτική.
Θέλω μόνο να σε βοηθήσω να ακμάσεις
και να μην αποκτηνώνεις άλλους ανθρώπους, να μην καταφεύγεις στη βία
ως μια έκφραση όσων συμβαίνουν και των φόβων που έχεις στη ζωή σου.
Κατ' εμέ, αυτός είναι ο στόχος.
Είσαι αισιόδοξη;
Εκατομμύρια… δισεκατομμύρια δολάρια ξοδεύονται στην εκμετάλλευση του φόβου μας
και για να μας αποτρέψουν να ελπίζουμε.
Διότι έναν απελπισμένο λαό εύκολα τον χειραγωγείς και τον ελέγχεις.
Μα ένας λαός με ελπίδα έχει δύναμη.
Μπορεί να μετακινήσει βουνά διότι πιστεύει ότι μετακινούνται.
Και στην Αμερική, σίγουρα έχουμε να μετακινήσουμε βουνά.
Εγώ προσωπικά, λοιπόν, νιώθω την υποχρέωση να ελπίζω.
Το θάρρος που χρειάστηκε κι από τις δυο σας
για να βρείτε τον δρόμο σας είναι πραγματικά μεγάλη έμπνευση.
Πραγματικά πιστεύω πως όσο περισσότεροι άνθρωποι σας γνωρίσουν, σας ακούσουν,
τόσο πιο θετική θα είναι η επίδραση και των δυο σας.
ΜΠΟΡΩ ΝΑ ΑΛΛΑΞΩ
Η ΠΡΟΣΦΑΤΗ ΜΑΡΤΥΡΙΑ ΤΗΣ ΣΑΜ ΚΑΤΑ ΤΩΝ ΔΙΟΡΓΑΝΩΤΩΝ ΤΟΥ UNITE THE RIGHT
ΒΟΗΘΗΣΕ ΝΑ ΕΞΑΣΦΑΛΙΣΤΕΙ ΑΠΟΖΗΜΙΩΣΗ $25 ΕΚΑΤΟΜΜΥΡΙΩΝ ΓΙΑ ΤΑ ΘΥΜΑΤΑ.
Τα φτερά ανοίγουν. Σαν ένα νέο κεφάλαιο.
ΚΙΜ ΝΤΙΚΙΝΣ ΚΑΛΛΙΤΕΧΝΙΣ ΤΑΤΟΥΑΖ
Υπέροχο είναι.
Μπορούμε να κάνουμε εκτενείς συζητήσεις και να περνάμε νόμους, αλλά τελικώς
μεγαλύτερη σημασία έχει η προσωπική σχέση,
ως προς το αν κάποιος εμπιστεύεται αρκετά ώστε να επανορθώσει και να κάνει νέα αρχή.
-Χρειάζονται και τα δύο. -Και τα δύο.
Οι γυναίκες που γνωρίσαμε μου γέννησαν πολλές ελπίδες.
Γυναίκες που αντιμετωπίζουν πολύ δύσκολα ζητήματα, αλλά που οι ίδιες ελπίζουν,
αλλιώς δεν θα σηκώνονταν κάθε μέρα να μιλήσουν, να υψώσουν ανάστημα
και να κάνουν τη διαφορά που κάνουν.
-Καλυπτικό… -Εντάξει, τέλεια.
Γεια σου, Σάνον!
Γεια!
Σε πήρα να σου πω πόσο υπερήφανη είμαι.
-Σε ενθαρρύνω από δω! -Εντάξει, είσαι έτοιμη;
Είναι πανέμορφο!
Δεν έχω πια τατουάζ υπέρ της λευκής δύναμης.
-Ζήτω! -Ναι. Πάει.
Είναι υπέροχο!
Μερικές φορές τέτοιες ιστορίες δεν σπάνε όλο τον αρνητισμό,
τον κυνισμό, τον πεσιμισμό.
Κι έχεις την αίσθηση της ευθύνης να ελπίζεις.
Διότι αν ελπίζουν εκείνες, πώς τολμάω να μην ελπίζω εγώ;
Ακριβώς.
ΣΤΗ ΜΝΗΜΗ ΤΟΥ ΥΠΟΛΟΧΑΓΟΥ ΡΙΤΣΑΡΝΤ ΚΟΛΙΝΣ ΙΙΙ, 23
ΚΑΙ ΤΗΣ ΧΕΔΕΡ ΧΕΪΕΡ, 32
Υποτιτλισμός: Εύα Τανταλίδου